কানচগাড়ী মহাশশ্মানের রাস্তাটি অতিদরিদ্র কর্মসৃজন প্রকল্পের অধীনে সংস্কার করায় হিন্দু সম্প্রদায়ের মানুষেরা চেয়ারম্যান সাহেবকে ধন্যবাদ দিয়েছেন। কানচগাড়ী মহাশশ্মান কমিটির সভাপতি দিলীপ কুমার (৬০) ও সাধারণ সম্পাদক উত্তম কুমার (৬৫) বলেন, চেয়ারম্যানগণ যদি মানুষের সুখে-দুখে পাশে থাকে, তবে নির্বাচনের সময় তাদের পরাজিত হতে হবে না। কারণ মানুষের শেষ ঠিকানা মৃত্যু। চেয়ারম্যান আব্দুল হাই আমাদের মৃত দেহ নিয়ে যাওয়ার জন্য রাস্তা সংস্কার করে দিয়েছেন। তাছাড়া হিন্দু সম্প্রদায়ের (মৃতদেহ) চিতা পুরানোর ঘর নিজ উদ্যেগে নির্মান করে দিয়ে আমাদের যে উপকার করেছেন, তা আমরা হিন্দু সম্প্রদায়ের মানুষেরা ভুলব না। এছাড়া আমাদের মন্দিরের জায়গা বৃদ্ধি করার জন্য ১৬ শতক জমি ক্রয় করতে অর্থ দিয়ে সহযোগিতা করেছেন তিনি। তারা আরো বলেন, গ্রামের রাস্তাগুলো যদি এ প্রকল্পের আওতায় সংস্কারের মাধ্যমে উন্নয়ন করে তবে অবহেলিত কিছু রাস্তাঘাট উন্নয়ন করা সম্ভব।